Diari Oficial de la Generalitat Valenciana


Sumari del DOGV 9871, del 14-06-2024 (2024/5501)

RESOLUCIÓ de 5 de juny de 2024, de la Conselleria d'Educació, Universitats i Ocupació, per la qual es modifica l'autorització del centre docent estranger English School Los Olivos Secundary, de la localitat de Godella.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9871

Data del DOGV
:   14-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5501


Data del document
:   05-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 5 de juny de 2024, de la Conselleria d'Educació, Universitats i Ocupació, per la qual es modifica l'autorització del centre docent estranger English School Los Olivos Secundary, de la localitat de Godella. [2024/5501]  
Antecedents de fet  
  
Primer. El centre docent estranger English School Los Olivos Secundary, amb codi 38553705, de la localitat de Godella, va ser autoritzat per a impartir els ensenyaments del sistema educatiu britànic, des del curs Year 7 (12 anys) fins al curs Year 13 (18 anys), amb capacitat per a 150 llocs escolars, per a alumnat espanyol i estranger, a través de l'Orde de 17 de juliol de 2002, de la Conselleria de Cultura i Educació.  
  
Segon. En data 14 de febrer de 2024, la titularitat del centre presenta sol·licitud per a la modificació de la seua autorització per canvi de denominació específica, per a passar a denominar-se English School Los Olivos (Secondary), i per a la modificació dels llocs escolars autoritzats. A este efecte, presenta certificat del British Council, de 28 de novembre de 2023, per a impartir els ensenyaments del sistema educatiu britànic, des del curs Year 7 (11 a 12 anys) fins al curs Year 13 (17 a 18 anys), amb capacitat per a 210 llocs escolars, per a alumnat espanyol i estranger, amb una vigència fins a finals del curs acadèmic 2027-2028.  
  
Tercer. En data 29 d'abril de 2024, la Direcció Territorial remet l'informe favorable de la Inspecció Territorial d'Educació, de data 22 de març de 2024, respecte a les titulacions del professorat, de conformitat amb l'article 11 i 12 del Reial decret 806/1993, de 28 de maig, sobre règim de centres docents estrangers a Espanya.  
Quart. En data 15 de maig de 2024, la Direcció Territorial remet l'informe favorable de la sua Unitat Tècnica de Construccions, de data 7 de maig de 2024, respecte a les instal·lacions, de conformitat amb l'article 6 del Reial decret 806/1993.  
Quint. En data 23 de maig de 2024, el Registre de Centres Docents de la Comunitat Valenciana certifica que no hi ha cap centre en la localitat de Godella inscrit oficialment en este registre amb la denominació proposada per la titularitat del centre.  
  
A estos antecedents de fet s'apliquen els següents   
  
Fonaments de dret  
  
Primer. L'òrgan competent per a dictar esta resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega esta competència en la Secretaria Autonòmica d'Educació.  
Segon. Vist que la sol·licitud de modificació de l'autorització del centre complix els requisits establits en el Reial decret 806/1993.  
  
Tercer. Vist el certificat del Registre de Centres Docents de la Comunitat Valenciana, de conformitat amb l'article 7.c del Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana.  
  
  
De conformitat amb els antecedents de fet i atesos els fonaments de dret, resolc:  
  
Primer  
Modificar l'autorització del centre en els termes que s'especifiquen a continuació:  
Codi del centre: 02837209.  
Denominació genèrica del centre: centre docent privat estranger.  
Denominació específica del centre: English School Los Olivos Secundary.  
Nova denominació específica del centre: English School Los Olivos (Secondary).  
Titularitat. The Olive Branch, Cooperativa Valenciana.  
Domicili: carrer Els Ametlers, 13.  
Localitat: Godella.  
Província: València.  
Ensenyaments del sistema educatiu britànic:  
Des del curs Year 7 (11 a 12 anys) fins al curs Year 13 (17 a 18 anys), amb capacitat per a 210 llocs escolars, per a alumnat espanyol i estranger.  
Vigència de l'autorització: fins a final del curs 2027-2028.  
  
Segon  
Abans que finalitze la vigència d'esta autorització, la titularitat del centre haurà d'aportar el certificat actualitzat, expedit per la corresponent representació diplomàtica acreditada a Espanya, en el qual conste, fefaentment, que els ensenyaments tindran validesa oficial plena en el país d'origen, i que el centre reunix els requisits que exigix el país d'origen. En cas de no aportar a la Conselleria este certificat, podrà procedir-se d'ofici a la revocació de l'autorització del centre.  
  
La present resolució donarà lloc a les corresponents inscripcions en el Registre de centres docents de la Comunitat Valenciana.  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació de l'acte  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de l'acte.  
Per a les persones interessades que no siguen objecte de notificació, els terminis començaran a comptar de l'endemà de la publicació de l'acte en el Diari Oficial de la Generalitat Valenciana.  
  
València, 5 de juny de 2024.- El secretari autonòmic d'Educació: Daniel McEvoy Bravo.